Α4-0140/96

Απόφαση για την κοινή θέση που ενέκρινε το Συμβούλιο ενόψει της έγκρισης της οδηγίας του Συμβουλίου (ΕΚ) σχετικά με τη διάθεση πολυχλωροδιφαινυλίων και πολυχλωροτριφαινυλίων (PCB/PCT) (C4-0095/96 - 00/0161 (SYN))

(Διαδικασία συνεργασίας: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου C4-0095/96 - 00/0161(SYN) ((ΕΕ C 87 της 25.3.1996, σελ. 1)),

- έχοντας υπόψη τη γνωμοδότησή του κατά την πρώτη ανάγνωση ((ΕΕ C 149, 18.6.1990, σελ. 150 και ΕΕ C 19, 28.1.1991, σελ. 83)) σχετικά με την πρόταση της Επιτροπής προς το Συμβούλιο, COM(88)0559 ((ΕΕ C 319, 12.12.1988, σελ. 57)),

- έχοντας υπόψη την τροποποιημένη πρόταση της Επιτροπής, COM(91)0373 - 00/0161(SYN) ((ΕΕ C 299, 20.11.1991, σελ. 9)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 189 Γ της Συνθήκης ΕΚ,

- έχοντας υπόψη το άρθρο 67 του κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Περιβάλλοντος, Δημόσιας Υγείας και Προστασίας των Καταναλωτών (Α4- 0140/96),

1. τροποποιεί την κοινή θέση ως ακολούθως[semigr ]

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή.

(Τροπολογία 5)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

3α. ότι υπάρχει ανάγκη να χρηματοδοτηθεί η έρευνα για άλλες μεθόδους διάθεσης των PCB και PCT και άλλων σταθερών οργανικών χλωριούχων ενώσεων, ειδικότερα για μεθόδους που χρησιμοποιούν βακτηριακή βιοαποικοδόμηση κατά την προεπεξεργασία που χρησιμοποιεί εξαγωγή του χλωρίου, και για καινοτόμους χημικές διεργασίες εξαγωγής του αλογόνου[semigr ]

(Τροπολογία 2)

Όγδοη αιτιολογική σκέψη

>Αρχικό κείμενο>

8) Εκτιμώντας ότι η οδηγία 75/439/ΕΟΚ του Συμβουλίου της 16ης Ιουνίου 1975, περί διαθέσεως των χρησιμοποιημένων ορυκτελαίων ορίζει ως ανώτατο όριο περιεκτικότητας σε PCB ή PCT των αναγεννημένων ή χρησιμοποιούμενων ορυκτελαίων τα 50 ppm.

>Κείμενο μετά την ψηφοφορία στο ΕΚ>

8) Εκτιμώντας ότι η οδηγία 75/439/ΕΟΚ του Συμβουλίου της 16ης Ιουνίου 1975, περί διαθέσεως των χρησιμοποιημένων ορυκτελαίων ορίζει ως ανώτατο όριο περιεκτικότητας σε PCB ή PCT των αναγεννημένων ή χρησιμοποιούμενων ορυκτελαίων τα 50 ppm, και, κατά συνέπεια, λαμβανομένης υπόψη της τεχνικής προόδου, αυτό το όριο πρέπει να μειωθεί στα 20 ppm για τα μίγματα που χρησιμοποιούνται ως καύσιμα συμπεριλαμβανομένων των χρησιμοποιημένων ορυκτελαίων,

(Τροπολογία 3)

Άρθρο 3

>Αρχικό κείμενο>

Με την επιφύλαξη των διεθνών υποχρεώσεών τους, τα κράτη μέλη λαμβάνουν τα αναγκαία μέτρα ώστε να εξασφαλισθεί η διάθεση των χρησιμοποιημένων PCB και η απολύμανση ή η διάθεση των PCB και των συσκευών που περιέχουν PCB, το ταχύτερο δυνατόν. Για τις συσκευές και τα PCB τα οποία περιέχουν οι συσκευές αυτές, οι οποίες οφείλουν να περιληφθούν σε κατάλογο σύμφωνα με το άρθρο 4 παρ. 1, η απολύμανση και/η διάθεση θα πραγματοποιηθούν το αργότερο έως το τέλος του 2010.

>Κείμενο μετά την ψηφοφορία στο ΕΚ>

Με την επιφύλαξη των διεθνών υποχρεώσεών τους, τα κράτη μέλη λαμβάνουν τα αναγκαία μέτρα ώστε να εξασφαλισθεί η διάθεση των χρησιμοποιημένων PCB και η απολύμανση ή η διάθεση των PCB και των συσκευών που περιέχουν PCB, το ταχύτερο δυνατόν. Τα κράτη μέλη εξασφαλίζουν τη συμμόρφωση με τις παρούσες διατάξεις και την επιβολή κυρώσεων για τυχόν παραβιάσεις τους. Για τις συσκευές και τα PCB τα οποία περιέχουν οι συσκευές αυτές, οι οποίες οφείλουν να περιληφθούν σε κατάλογο σύμφωνα με το άρθρο 4 παρ. 1, η απολύμανση και/η διάθεση θα πραγματοποιηθούν το αργότερο έως το τέλος του 2010.